**Predkladacia správa**

Správu o plnení úloh vyplývajúcich z Národného programu aktívneho starnutia na roky 2014 – 2020 predkladá minister práce, sociálnych vecí a rodiny Slovenskej republiky na základe bodu B.3 uznesenia vlády Slovenskej republiky č. 688 zo 4. decembra 2013.

Správa o  plnení úloh vyplývajúcich z Národného programu aktívneho starnutia na roky 2014 – 2020 za obdobie od marca 2016 do februára 2018 bola vypracovaná na základe čiastkových správ, ktoré poskytli všetky ministerstvá, ostatné ústredné orgány štátnej správy, Národná banka Slovenska, Rozhlas a televízia Slovenska, Sociálna poisťovňa, samosprávne kraje, Združenie miest a obcí Slovenska, Jednota dôchodcov na Slovensku, Združenie kresťanských seniorov, Fórum pre pomoc starším a ďalšie subjekty.

Cieľom Správy o plnení úloh vyplývajúcich z Národného programu aktívneho starnutia na roky 2014 – 2020 je vyhodnotenie stavu plnenia úloh za sledované obdobie realizácie konkrétnych aktivít podporujúcich aktívne starnutie v slovenskej spoločnosti ako jej základný verejný záujem a trvalú politickú prioritu.

Správa o plnení úloh vyplývajúcich z Národného programu aktívneho starnutia na roky 2014 – 2020 nemá priame vplyvy na rozpočet verejnej správy, na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti a vplyvy na služby verejnej správy pre občana. Priamy vplyv majú až konkrétne rozpracované opatrenia na napĺňanie cieľov uvedené v  Národnom programe aktívneho starnutia na roky 2014 – 2020, pričom predmetné vplyvy sú a budú identifikované priamo v ďalších dokumentoch alebo právnych úpravách dotknutých právnych noriem.

 V zmysle čl. 10 ods. 6 Smernice na prípravu a predkladanie materiálov na rokovanie vlády Slovenskej republiky (schválená uznesením vlády Slovenskej republiky č. 512/2001) sa materiál nepredkladá na medzirezortné pripomienkové konanie. Správa o plnení úloh vyplývajúcich z Národného programu aktívneho starnutia na roku 2014 – 2020 bola predložená na rokovanie na Radu vlády SR pre práva seniorov a prispôsobovanie verejných politík procesu starnutia populácie a Hospodársku a sociálnu radu Slovenskej republiky.